આ પ્રસંગે રીમા પટેલે જણાવ્યું હતું કે, “અમે મહિલાઓના આર્થિક અને સામાજિક સશક્તિકરણ માટે હંમેશા પ્રયત્નશીલ છીએ તથા મહિલાઓના વિકાસ માટે વિવિધ પ્રકારની નવતર પહેલ કરવામાં આવે છે. આ લાઇફ સ્ટાઇલ એક્ઝિબિશનના આયોજનનો મુખ્ય ઉદ્દેશ્ય વિશેષ કરીને મહિલા કારીગરોને ગ્રાહકો સાથે સીધા સંપર્કમાં આવીને પોતાની પ્રોડક્ટ્‌સનું વેચાણ કરવા માટે યોગ્ય પ્લેટફોર્મ પૂરું પાડવાનો છે. બીજી તરફ ગ્રાહકો પણ આ મહિલાઓની સખત મહેનત અને તેમના કૌશલ્યોનો કદર કરે તથા તેમને આગળ વધવા માટે પ્રોત્સાહિત કરે તે અત્યંત આવશ્યક છે. મોટી સંખ્યામાં શહેરીજનો આ એક્ઝિબિશનની મુલાકાત લઇને તેને સફળ બનાવશે તેવો અમને વિશ્વાસ છે.”